Fîlmê bi kirdkî 'Govenda Alî û Zîn' Festîvala Fîlman a Altin Koza ya Adana ya 28. de xelata 'Yilmaz Guneyî' û xelata 'fîlmê tewr weşî yê SÎYADî' girewtî.
Dîrektor û senarîstê fîlmî Mehmet Alî Konarî medyaya dîjîtale ser o xebera xelatan daye û vat: ''Fîlmê ma 'Govenda Alî û Dayka Zîn Festîvala Altin Koza de di xelatî girotî. Dost û hembazan rî wa xeyrin bo.''
Fîlm Çewlîg de ame girewtene. Babeta fîlmî wina ya: Dayka Zîne semedê lajê xo yê ciwano ke kişîyayo wazena govendêka pîle ya veyve bikera. No waştişê Dayka Zîne sere de lajê ci yê pîlî Îsa pêro ferdanê keyeyî şaş keno.
